૬/૧/૧૯૬૬માં નવલખી ચેર ફોરેસ્ટનુ જાહેરનામુ બહાર પાડવામાં આવ્યુ આ ૭૭૭૦ હેકટર જમીનને ચેર ફોરેસ્ટ તરીકે આરક્ષિત જંગલમાં મુકવામાં આવ્યુ જેનુ સેટલમેન્ટ થયુ ત્યારબાદ કોઈ જ હક દાવાઓ સમય મર્યાદામાં રજુ થયા ન હતા જેના ૪૫ વર્ષ બાદ કેટલાક ઉધોગપતિઓની નજર પડતા અધિકારીઓની મીલીભગતથી ઉધોગપતિઓના ઈશારે ફોરેસ્ટ સેટલમેન્ટ ઓફીસ સાથે સેટીંગ કરી ૭૭૭૦ હેકટર જમીન પર ચેર ફોરેસ્ટનુ કૌભાંડ આચરી જમીન માપણીમાં અને માપણી ફીમાં કાળાનાંણાનો ઉપયોગ કરી મોટી ગોલમાલ કરી રફેદફે કરવા હિલચાલ સામે આવી છે તેમજ ચેર ફોરેસ્ટના નવા સેટલમેન્ટમાં પર્યાવરણના હિતને અધિકારીઓ ઘોળીને પી જઈ મીઠાના ઉધોગપતિઓને પ્રથમ સ્થાન આપી જંગલખાતાના સરકારી બાબુઓ જબરા કૌભાંડમાં સામેલ હોય તેમ આરટીઆઈમાં ખુલવા પામ્યુ છે તદુપરાંત અધિનિયમ મુજબ નવા સેટલમેન્ટની દિશા બદલાવી શકાય નહી તે ઉપરાંત વિસ્તારમાં કોઈ વધઘટ થવી ન જોઈએ તેવા નિયમોનો ઉલાળીયો કરી ચતુર દિશામાં અને વિસ્તારમાં ફેરફાર જણાતા નાયબ વન સંરક્ષક રાજકોટ દ્વારા ૨૦૧૩માં રાજકોટ જિલ્લા કલેકટર કચેરીમાં નવા સેટલમેન્ટ સામે અપીલ કરાઈ હતી ત્યારબાદ રાજકોટમાંથી મોરબી જિલ્લો અલગ બનતા મોરબી જિલ્લા કલેકટર દ્વારા સુનાવણી કરવામાં આવી હતી જે સુનાવણીમાં ઉધોગપતિઓની તરફેણમાં નિર્ણય આવતા નવા સેટલમેન્ટને માન્ય રાખી લીલીઝંડી અપાઈ હતી.